बिपाशा बसु की मांग में सिंदूर भरते समय पति करण सिंह ग्रोवर कर बैठे यह गलती, वायरल हुआ Video  
बिपाशा बसु का वीडियो वायरल
करण सिंह ग्रोवर ने उनकी मांग में भरा सिंदूर
इंस्टाग्राम पर शेयर किया है वीडियो
बॉलीवुड एक्ट्रेस बिपाशा बसु (Bipasha Basu) और करण सिंह ग्रोवर (Karan Singh Grover) का एक वीडियो जमकर वायरल हो रहा है. यह वीडियो दुर्गा पूजा के मौके का है. बिपाशा बसु ने इस वीडियो को इंस्टाग्राम अकाउंट पर शेयर किया है. इस वीडियो में बिपाशा बसु के पति करण सिंह ग्रोवर उनकी मांग में सिंदूर लगाते दिख रहे हैं. बंगाल में विजय दशमी के मौके पर यह खेल खेला जाता है. इसको 'सिंदूर खेला' भी कहा जाता है. सोशल मीडिया पर बिपाशा बसु और करण सिंह ग्रोवर का यह वीडियो खूब वायरल हो रहा है.

A post shared by bipashabasusinghgrover (@bipashabasu) on Oct 8, 2019 at 3:06am PDT

बिपाशा बसु (Bipasha Basu) और करण सिंह ग्रोवर (Karan Singh Grover) के वायरल हो रहे इस वीडियो में देखा जा सकता है कि करण बिपाश को उल्टा सिंदूर लगाते दिख रहे हैं, तभी एक शख्स उनका हाथ पकड़ कर सीधा सिंदूर लगवाता है. इस वीडियो में आगे देखा जा सकता है कि बिपाशा भी करण सिंह ग्रोवर के गालों पर सिंदूर लगा रही है. बिपाशा बसु का यह वीडियो सुर्खियों में बना हुआ है. इस वीडियो को 4 लाख 72 हजार से ज्यादा बार देखा जा चुका है.

A post shared by bipashabasusinghgrover (@bipashabasu) on Oct 8, 2019 at 1:09am PDT

बता दें कि बिपाश बसु (Bipasha Basu) फिल्म 'आदत' के साथ चार साल बाद बड़े पर्दे पर वापसी करने जा रही हैं, जिसमें उनके पति करण सिंह ग्रोवर (Karan Singh Grover) भी हैं. बिपाशा बसु और करण सिंह ग्रोवर साल 2015 में आई फिल्म 'अलोन' में आखिरी बार साथ दिखाई दिए थे. भूषण पटेल द्वारा निर्देशित 'आदत' एक रोमांटिक थ्रिलर हैं. फिल्म में बिपाशा बसु (Bipasha Basu) और  करण सिंह ग्रोवर (Karan Singh Grover) के अलावा पूर्व मिस इंडिया नताशा सुरी और 'बिग बॉस' की पूर्व प्रतियोगी सोनाली राउत भी दिखाई देंगी. गायक मिका सिंह इस फिल्म के साथ निर्माता बन गए हैं.